osť v Trnavskom kraji dostala tesne pred prah epidémie. Epidémie už boli zaznamenané v okresoch Senica a Skalica, kde bolo z dôvodu chrípky zatvorených 19 a 14 základných škôl. Vysoká percento chorých je aj v okresoch Dunajská Streda a Trnava. Najvyššia chorobnosť je vo vekovej skupine od 6 do 14 rokov, tesne za ňou nasleduje veková skupina od 0 do 5 rokov. Pomerne vysoká chorobnosť však bola zaznamenaná aj u dospelých (od 16 do 59 rokov). V Okrese Trnava bola z dôvodu nahromadenia chorých uzatvorená Základná škola v Opoji. "Je predpoklad, že dáme podnet aj na zákaz návštev v nemocniciach, domovoch dôchodcov a domovoch sociálnej starostlivosti, lebo začiatkom budúceho týždňa dosiahneme hranicu epidémie. Na úrovni kraja dosahoval tento týždeň sumárny počet ochorení 8896, čo je v prepočte 1623,46 na 100 tisíc obyvateľov," informovala nás MUDr. Miriam Ondicová, vedúca odboru epidemiológie Štátneho fakultného zdravotného ústavu v Trnave.
- pe -